APSTIPRINU:

Rēzeknes novada Sporta skolas direktors

\_\_\_\_\_\_\_\_\_\_\_\_\_\_\_\_\_\_\_\_\_ A.Ciukmacis

03.04.2024.

**Rēzeknes novada atklātais kauss novusā**

**N O L I K U M S**

# **Mērķis un uzdevumi**

Popularizēt novusa spēli Rēzeknes novadā un Latgales reģionā kā veselīgas un aktīvas atpūtas iespējas veidu.

Noskaidrot labākos novusa spēlētājus vīriešu un sieviešu vidū.

Veicināt sportistu sagatavotību un sniegt iespēju iesācējiem paaugstināt savu meistarību.

## **Vieta un laiks**

· Adamovas sporta zāle

· 13.04.2024.

· Sacensību sākums pl.10:00

· Dalībnieku reģistrēšanās no 9:30

### **Sacensību vadība**

Turnīru organizē Rēzeknes novada Sporta skola.

Turnīra galvenais tiesnesis Aivars Kaupužs.

Saziņa par turnīra organizēšanu: aivars.kaupuzs@rezeknesnovads.lv T:29265418

### **Dalībnieki**

Sacensībās var piedalīties visi novusa interesenti bez iepriekšējā pieteikuma ar personīgo kiju un ripu. Vērtēšana vīriešiem un sievietēm bez dalījuma pa vecuma grupām. Minimālais dalībnieku vecums – 16 gadi.

**Dalībniekiem obligāti maiņas sporta apavi.**

### **Sacensību kārtība**

Sacensības notiek pēc FINSO un LNF apstiprinātiem novusa spēles noteikumiem.

Sacensību kārtību nosaka sacensību organizētājs atkarībā no pieteikto dalībnieku skaita.

Ja pieteikušies 11 vai vairāk dalībnieku vienā grupā, spēlē pēc Šveices sistēmas 9 kārtās.

Neatkarīgi no sacensību kārtības (Šveices vai aplis) spēles notiek līdz uzvarai 2 setos. Par uzvaru (2-0; 2-1) - 1 punkts, par zaudējumu (0-2; 1-2) - 0 punktu.

Uzvarētājs tiek noskaidrots pēc lielākā punktu daudzuma.

Vienādu punktu gadījumā:

Ø pēc savstarpējo spēļu rezultāta,

Ø pēc savstarpējo spēļu setu attiecības,

Ø pēc visu spēļu setu attiecības;

Ø pēc lielāko uzvaru skaita,

Ø ja visi rādītāji ir vienādi, notiek pārspēle.

***Atkarībā no pieteikto dalībnieku skaita, sacensību kārtība var tik mainīta.***

### **Apbalvošana**

Godalgoto vietu ieguvēji vīriešu un sieviešu konkurencē tiek apbalvoti ar piemiņas balvām un diplomiem.

**Medicīniskais nodrošinājums**

Katrs sacensību dalībnieks ir atbildīgs par savu veselības stāvokli, ko ar parakstu apstiprina sacensību pieteikuma protokolā.

Nepieciešamības gadījumā sacensību organizatori nodrošina pirmās palīdzības sniegšanu un neatliekamās medicīniskās palīdzības izsaukšanu uz turnīra norises vietu.

**Disciplinārie noteikumi**

Visas pretenzijas par būtiskiem apstākļiem, kuri ietekmē spēles iznākumu, tiek risinātas uz vietas mutiski pieklājīgā un draudzīgajā formā.

Dalībniekiem jāuzvedas godprātīgi un pieklājīgi, ievērojot sporta zāles iekšējās kārtības noteikumus, kā arī "godīgas spēles" principu, ne tikai pret tiesnešiem, bet arī pretiniekiem un skatītājiem.

Par noteikumu neievērošanu dalībnieks var tikt izslēgts no turpmākās līdzdalības sacensībās.

**Citi noteikumi**

Turnīra spēļu laikā iespējama pasākuma dalībnieku fotografēšana un filmēšana publicēšanai Rēzeknes novada Sporta skolas informatīvajos kanālos, sociālajos tīklos un Rēzeknes novada mājaslapā sabiedrības informēšanas nolūkos.

Turnīra organizators ir atbildīgs par dalībnieku personas datu aizsardzību.